4. ΝΟΜΟΣ 3252 της 31/31 Δεκ. 1924 (ΦΕΚ Α΄ 323) Περί τροποποιήσεως του άρθρ. 3 του Νόμ. 390 του 1914 «περί Ελευθέρας Ζώνης Θεσσαλονίκης». Άρθρ.1.-Το δια του άρθρ. 3 του Νόμ. 390 του 1914 «περί ελευθέρας ζώνης Θεσσαλονίκης» ιδρυόμενον αποκλειστικόν δικαίωμα χρήσεως και καρπώσεως υπέρ του Δημοσίου επί των γηπέδων και οικοδομημάτων των περιλαμβανομένων εντός των ορίων της εν Θεσσαλονίκη ελευθέρας ζώνης ισχύει κατ’ ανώτατον όριον επί μίαν πεντηκονταετίαν. Άρθρ.2.-Ο ιδιοκτήτης ή νομεύς, ου το ακίνητον πρόκειται να απαλλοτριωθή κατά το άρθρ. 3 του Νόμ. 390, καλείται εγγράφως υπό του Προέδρου της Επιτροπείας της ελευθέρας ζώνης Θεσσαλονίκης και δια δικαστικού κλητήρος, ίνα διορίση τον κατά το άρθρ. 3 παρ. 2 του αυτού Νόμου διαιτητήν αυτού μηχανικόν. Άρθρ.3.-Ο ιδιοκτήτης ή νομεύς εντός 8 ημερών από της κοινοποιήσεως της προσκλήσεως ταύτης οφείλει να αναγγείλη τον διορισμόν του κατά το άρθρ. 3 παρ. 2 διαιτητού μηχανικού αυτού δια δικαστικού κλητήρος εις τον πρόεδρον της Επιτροπείας. Εάν ούτος παραλίπη την τοιαύτην κοινοποίησιν εντός της οκταημέρου προθεσμίας, απόλλυσι το δικαίωμα διορισμού διαιτητού, ο δε πρόεδρος της Επιτροπείας απευθύνει αίτησιν προς τον πρόεδρον πρωτοδικών Θεσσαλονίκης, παρ’ ου ζητεί τον διορισμόν του διαιτητού, μετά δε τον διορισμόν προχωρεί η διαδικασία της απαλλοτριώσεως. Άρθρ.4.-Εάν ο υπό του ιδιοκτήτου ή νομέως διορισθείς διαιτητής αμελή να εκτελέση τα καθήκοντα αυτού, ο υπό του Υπουργείου της Συγκοινωνίας διωρισμένος κατά το άρθρ. 3 παρ. 2 διαιτητής μηχανικός της Επιτροπείας καλεί τον διαιτητήν του ιδιοκτήτου ή νομέως εις ενέργειαν της διαιτησίας εγγράφως ορίζων τόπον και χρόνον αυτής, της κλήσεως κοινοποιουμένης δια δικαστικού κλητήρος. Εάν ούτος παραλίπη να εμφανισθή κατά τον ορισθέντα χρόνον και τόπον, προβαίνει μόνος ο μηχανικός διαιτητής της Επιτροπείας της ελευθέρας ζώνης Θεσσαλονίκης εις την διαιτησίαν και συντάσσει την προς τούτο έκθεσιν δια τα περαιτέρω. Το αυτό πράττεται υπό τούτου, εάν ο διαιτητής του ιδιοκτήτου ή νομέως αρνήται να μετάσχη εις την σύνταξιν ή υπογραφήν της εκθέσεως της γενομένης διαιτησίας. «Από της προς τον ιδιοκτήτην ή νομέα επιδόσεως της προσκλήσεως, αι τυχόν υφιστάμεναι επί των ολικώς ή μερικώς απαλλοτριουμένων ακινήτων μισθώσεις θεωρούνται λελυμέναι. Οι μισθωταί, μη προστατευόμενοι υπό του ενοικιοστασίου, ως και οι παντός είδους νομείς ή κάτοχοι, υποχρεούνται να εκκενώσωσι το ακίνητον άνευ αξιώσεώς τινος το βραδύτερον μέχρι της υπό της Επιτροπείας επιδόσεως εις τον ιδιοκτήτην ή νομέα αντιγράφου της καθοριζούσης το ποσόν αποζημιώσεως αποφάσεως του προέδρου των πρωτοδικών. Ο πρόεδρος των πρωτοδικών αποφαίνεται επί τη βάσει της υποβληθησομένης αυτώ υπό του γραμματέως του πρωτοδικείου εκθέσεως των μηχανικών διαιτητών, ή παρά μόνου του μηχανικού της Επιτροπείας, κατά τα εν άρθρ. 4 του Νόμ. 3252 διατεταγμένα. Η απομάκρυνσις των ιδιοκτητών νομέων ή κατόχων από απαλλοτριουμένων ακινήτων δύναται να γίνη δια της αστυνομικής αρχής, αποστελλομένου αυτή εγγράφου παρά του προέδρου της Επιτροπείας». Αι εντός « » παράγραφοι προσετέθησαν δια του Νόμ. 3294/1925. Άρθρ.5.-Έργον των διαιτητών είναι και ο καθορισμός του ποσού της δια την μερικήν απαλλοτρίωσιν αποζημιώσεως κατά το άρθρ. 4 του Νόμ. 390 ως μετερρυθμίσθη υπό του άρθρ. 15 του Ν.Δ. της 15 Φεβρ./1 Μαρτ. 1923. Άρθρ.6.-Επιτρέπεται εις τους Υπουργούς Συγκοινωνίας και Οικονομικών, όπως εκγρίνωσι πίστωσιν μέχρι 2.000.000 δραχμών δια την μεταφοράν των εν τω τμήματι της ελευθέρας ζώνης Θεσσαλονίκης ευρισκομένων αποθηκών και εργοστασίων των σιδηροδρόμων του Ελληνικού Κράτους. Το ποσόν τούτο θέλει διατεθή κατόπιν προϋπολογισμών, προμετρήσεων και πιστοποιήσεων εγκρινομένων εκάστοτε υπό του Υπουργείου της Συγκοινωνίας. Δι’ αποφάσεως του Υπουργού της Συγκοινωνίας, λαμβανομένης προτάσει της Επιτροπείας μετά γνωμοδότησιν του υπηρεσιακού συμβουλίου των δημοσίων έργων, δύνανται να ανατίθενται καθήκοντα μηχανικού του Δημοσίου ως προς ζητήματα αναγόμενα εις την Ελευθέραν Ζώνην Θεσσαλονίκης και εις τεχνικούς υπαλλήλους της άνω Επιτροπείας. Σελ. 297 155-117 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.4 